Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1026

8. ÉVFOLYAM Célok – A szöveg-feldolgozási eljárások tudatosítása és gyakorlása. – A szövegmegformálás kreatív eszközeinek birtoklása. – Az irodalmi kifejezésmódok személyes megtapasztalása. – Meg tudják különböztetni a szó szerinti és a metaforikus jelentést. – Tudjanak egy adott műről önállóan véleményt formálni. – Munkájukban tudják a különböző kézikönyveket használni. – Képesek legyenek a szövegformálás különböző eszközeinek használatára. – Képesek legyenek drámai műveket önállóan olvasni. – Tudjanak fogalmakat alkalmazni egy adott mű leírásában, értelmezésében. – Képesek legyenek rövidebb, összefüggő szöveg jegyzetelésére. – A memoriterek értő előadása. – Az adott művek értő befogadása. 2008/177. szám – Egyszerűbb dialogikus formák megismerése. – Az olvasott műben megjelenített élethelyzetek, érzelmek, emberi kapcsolatok felismerése, megértése. – A szó szerinti jelentésen túl a művek lehetséges üzeneteinek megértése. – Vélemények megfogalmazása az adott művek lehetséges üzeneteivel kapcsolatban. – A novella műfaji jellegzetességeinek megismerése. – Annak tudatosítása, hogy az irodalomolvasás érzelmi, gondolati, erkölcsi, esztétikai élmények forrása. – Fogékonyság kialakítása a tragikumra, a pozitív érzelmekre, a derűre, a szépségre. – A dráma műfaji jellegzetességeinek felismertetése. – A dráma szövegtípusainak megismertetése. – Az érdeklődés felkeltése szokatlan témájú és hangvételű művek befogadására. – Az olvasott művekben megjelenített élethelyzetek, emberi kapcsolatok felismertetése, megértetése. – A szó szerinti jelentésen túl a művek lehetséges jelentéseinek, üzeneteinek felfogása. – Az olvasott művek alapján néhány alapvető irodalmi téma, motívum felismerése. – A közlésmód sajátosságainak megfigyelése és szerepének felismerése az adott műben. – Fogalmak, fogalomkörök alkalmazása az adott művet leíró, értelmező tevékenységben. – A téma hagyományainak és változatainak felismerése. – Néhány lírai műfaj jellegzetességeinek felismerése. – A már megismert szóképek felismerésének gyakorlása. – A ritmusteremtő elvek és elemek felismerése. – A művek műfaji természetének megfelelő szövegfeldolgozási eljárások használatának elmélyítése. – A szöveg minél teljesebb megértését szolgáló olvasás. – A művekben megjelenített erkölcsi kérdések és motivációk, magatartásformák felismerése és megértése. – A fogékonyság elmélyítése a részvétre, az igazságra. – Az önálló véleményalkotás, véleménynyilvánítás képességének elmélyítése. – Az élményt elmélyítő, a megértést elősegítő szövegelemző eljárások tudatosítása. – A regényműfaj néhány jellegzetességének felismerése. – A „rólam van szó” élményének tudatosítása. – Betekintés egy írói pályaképbe. – A tanulók képesek legyenek az együttműködés minél több formájának alkalmazására. 1. A TÉMAKÖR CÍME A táj költészete AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) értő, bemutató szövegolvasás, szövegértés, szövegalkotás, szabálytalan vagy bonyolult mondatszerkezetű szövegek megértése, lírai szövegmontázs készítése ISMERETEK, TARTALMAK, FELADATOK – Művek: Balassi: Egy katonaének, Csokonai: Az estve, Petőfi: A puszta télen, Babits: Messze, messze, József Attila: Holt vidék, Radnóti: Nem tudhatom, mai szerzők versei – Fogalmak: rím, rímképlet, motívum, Balassi-szak, lírai én, perspektíva, zeneiség, kép, nominalitás, hangszimbolika AJÁNLOTT TEVÉKENYSÉGEK A Balassi-vers értelmezése: szerkezeti vizsgálat, idegen kifejezések gyűjtése, szótárazása, az életkép kiemelése – csoportmunka kérdéssor alapján, és kiselőadás. Az életképszerű elemek kiemelése alapján a végvári életmódot leíró fogalmazás írása – egyéni munka. A Balassi-vers értékrendi utalásainak kigyűjtése, majd vita a vitézi élet értékeiről – csoportmunka kérdéssor alapján, és kiselőadás. A Balassi-vers szerkezeti pilléreinek megfigyelése: költői kérdés – környezetrajz, külső és tevékenységek leírása – vélemény – a veszélyek, árnyoldalak leírása – dicséret – csoportmunka kérdéssor alapján, és kiselőadás. A Balassi-vershez hasonló szerkezetű leírás készítése saját életükről – egyéni munka. 2008/177. szám A Csokonai-vers első szakaszának érzékszervekre ható kijelentéseinek csoportosítása – csoportmunka kérdéssor alapján és kiselőadás. Minden érzékszervre ható részletező tájleírás készítése negatív és pozitív hatást keltő verzióban – egyéni munka. A képszerű leírás, és a felvilágosult eszme összekapcsolásának bemutatása – közös megbeszélés. Egy igaznak vélt életelv tételmondatszerű megfogalmazása után érvelő-meggyőző szöveg írása – egyéni munka. A negatív festés eszköztárának felismerése a Petőfi-versben – csoportmunka kérdéssor alapján és kiselőadás. Leírás készítése az iskoláról negatív festéssel – egyéni munka. A Petőfi-vers részletes képelemzése: metaforamagyarázat és a szimbólumok megfejtése szóban, ábrázolása képben – közös megbeszélés alapján. A Babits-vers alapján képeslapkészítés – egyéni munka. A „Magyarhon” kezdetű versszak megírása – egyéni munka. Rímelemzés – csoportmunka. A Holt vidék képeinek közös elemzése-értelmezése. Forgatókönyv készítése a vershez – egyéni munka. A Radnóti-vers nézőpontjainak megfigyelése – csoportmunka kérdéssor alapján és kiselőadás. Mai szerzők verseiből miniantológia összeállítása – egyéni munka. Összefoglalásként fogalomlista készítése, a definícióírás gyakorlása: szókártyás kikérdezés – pármunka. 2. A TÉMAKÖR CÍME Mese a színpadon AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) értő, bemutató szövegolvasás, a dráma sajátosságainak felismerése, a cselekményelemeinek felismerése és szerkezetének bemutatása, a komikum forrásainak és típusainak felismerése, instrukciók írása, színpadkép, jelmezek tervezése, azonosságok felismerése, részletek közös feldolgozása, bemutatása ISMERETEK, TARTALMAK, FELADATOK – Művek: Shakespeare: Szentivánéji álom, Balázs Béla: A kékszakállú herceg vára – Fogalmak: Színház és dráma, vígjáték, helyzetkomikum, jellemkomikum, szereplők rendszere, vándormotívum, szimbolika, szövegtípusok a drámában, monológ AJÁNLOTT TEVÉKENYSÉGEK Shakespeare és az angol színjátszás – szövegfeldolgozás – egyéni munka. Színháztörténeti ismeretek felidézése. Vetélkedő a Színház az egész világ (videó), és a tankönyvi fénymásolat alapján. A 2. forduló: 15 mondat a Szentivánéji álomról, benne elrejtve 6 hiba – a többi csoport keresi a hibákat. Egy-egy szereplő nézőpontjából a történet elmesélése. Szentivánéji álom értelmezése: Az eseményszálak találkozási pontjainak bemutatása – csoportmunka kérdéssorral és előadás. A három szereplőcsoport jellemzése – csoportmunka kérdéssorral és előadás. Szereplőpárok alkotása és jellemrajz készítése – csoportmunka kérdéssorral és előadás. A komikum fajtáinak kerestetése – csoportmunka kérdéssorral és előadás. Az alaphelyzetekből a tragikus és komikus elemek csoportosítása. Ezek alapján fogalmazás írása: Komédia-e a Szentivánéji álom? – címmel. Monológírás: egy figura, egy helyzet kiválasztása után ott megállítva a történetet leírni a figura helyzetét, annak előzményeit, érzelmeit, vágyait, terveit – egyéni munka. A Balázs Béla mű előhangjának kulcsként értelmezése – közös megbeszélés. A várat mint a lélek szimbólumát értelmezni: az egyes kapukban feltáruló képek megfejtése – mint egy lehetséges életút állomásai – egyéni munka. A történetet az egyik szereplő nézőpontjából megírni, úgy hogy minden jelenetben rögzítik a gondolatait, érzelmeit, a másikról és a helyzetről alkotott feltételezéseit – egyéni munka. Rendezői koncepció a műhöz, és egy jelenethez rendezői utasítások írása csoportmunka. Díszlet- és színpadtervek a belső világban játszódó drámához – egyéni munka. 2008/177. szám 3. A TÉMAKÖR CÍME Olvasmányok az elbeszélő irodalom köréből 3.: A novella változatai AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) szövegértés, szövegalkotás, elbeszélő műfajok felismerése, a cselekmény szerkezetének feltárása, az eredetitől eltérő befejezések írása, a cselekmény újraírása az eredetitől eltérő nézőpontból, élménybeszámoló és fiktív élménybeszámoló írása, vita, beszélgetés ISMERETEK, TARTALMAK, FELADATOK – Művek: Boccaccio: Sólyom feláldozása, Gogol: Az orr, Csehov: Aludni szeretnék, Móricz: Hét krajcár, Karinthy: Találkozás egy fiatalemberrel, Örkény: Ballada a költészet hatalmáról – Fogalmak : novella, kötött motívum, szabad motívum, csattanó, fordulat, sorsok és élethelyzetek, groteszk, írói attitűd, lírizáltság, drámaiság, közlésfajták AJÁNLOTT TEVÉKENYSÉGEK A Boccaccio-novellák állandó szerkezeti elemeinek kigyűjtése (Mi mindent ír le Boccaccio, mielőtt elkezdené elmesélni a történetet) – csoportmunka kérdéssorral és előadás. Ezek alapján Dekameron mintájára készült szerelmi témájú novellát írni – egyéni munka. A lovagi értékrend értelmezése – csoportmunka kérdéssorral és előadás. Befejezésváltozatok írása a Boccaccio-novellához – egyéni munka. A Dekameronból készült film alapján beszélgetés a középkor-reneszánsz világáról. A Gogol mű értelmezéséhez: a groteszk és az abszurd fogalmának megértése, magyarázata. Humoros, ironikus, szatirikus, groteszk jelenetek gyűjtése (3-3 példa) és minden kategóriából egyet meg kell magyarázni, hogy miért oda tartozik – csoportmunka kérdéssorral és előadás. Orral kapcsolatos szólások, közmondások gyűjtése – csoportmunka kérdéssorral és előadás. Egy jelenet dramatizálása pontos szerzői és rendezői utasításokkal – csoportmunka kérdéssorral és előadás. Az apróhirdetés megfogalmazása – egyéni munka. A lélektani novella megoldásainak kiemelése a Csehov műből – csoportmunka kérdéssorral és előadás. Első benyomások, érzések rögzítése 10-15 kerek mondatban. Az átélhetőség keresése – egyéni munka. Beszélgetés az alvásról, álomról, vízióról. A helyszín pontos leírása: mit tudunk meg a novellából, hogyan képzeljük el – 8-10 mondat – egyéni munka. A szereplők jellemzése, olyan sorrendben, ahogy a legjobb, egy-két mondatban a sorrendet is meg kell magyarázni – önálló munka. A motívumok szerepe, kigyűjtése – közös munka. Móricz novellájának értelmezése: A nevetés – a kacagás, az idill – a tragédia jeleneteinek rögzítése – csoportmunka kérdéssorral és előadás. A játék motívumának részletező értelmezése (ki kezdeményezi, miért, mi a szerepe a novellában…) – csoportmunka kérdéssorral és előadás. A novella szerkezeti elemeinek kiemelése (bevezetés: nyitó tételmondat, cselekmény menete: gyorsítás, lassítás, késleltetés, sejtetés, fordulat, tetőpont, befejezés: csattanó) – csoportmunka kérdéssorral és előadás. Szólások gyűjtése a szegénységről – csoportmunka kérdéssorral és előadás. Karinthy Frigyes: Találkozás egy fiatalemberrel című novellája alapötletének feltárása – majd novella írása a tíz évvel későbbi önmagáról (lehet egy nap leírása, vagy egy történet, hogy kivé lett, milyen körülmények között él). Az örkényi világlátás bemutatása az egypercesek alapján – közös megbeszélés. 2008/177. szám 4. A TÉMAKÖR CÍME A szerelem költészete: A népdaltól napjaink költészetéig AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) értő, bemutató előadás, memoriterek megtanulása, a versek műfajának felismerése, szóképek azonosítása és funkciójuk megállapítása, rész és egész kölcsönhatásának vizsgálata (analízis és szintézis), képalkotási gyakorlatok, ritmusgyakorlatok. ISMERETEK, TARTALMAK, FELADATOK Művek: Júlia szép leány, Elment a két lány, Balassi: Hogy Júliára talála, Csokonai: A reményhez, A tartózkodó kérelem, Petőfi: Szeptember végén, Minek nevezzelek, Ady: Őrizem a szemed, József Attila: Ringató, Radnóti: Tétova óda, Weöres: Ciróka játék Fogalmak: népköltészet, időmértékes és ütemhangsúlyos ritmus, metafora, metonímia, elégia, ballada, dal, művészi és poétikailag szervezett nem művészi szöveg, párhuzamosság, anafora, refrén, vershelyzet ISMERETEK, TARTALMAK, FELADATOK A szerelmi líra jellegzetes képeinek kiemelése – csoportmunka. A konkrét versek metaforáinak értelmezése – csoportmunka. A versek szerkezeti bemutatása: alakzatok vizsgálata – csoportmunka. A ritmuselvek felismerése, gyakorlása – csoportmunka. A versek és élethelyzetek összekapcsolása – csoportmunka. Híres szerelmek a magyar irodalomban – könyvtári gyűjtőmunka Kísérlet a szerelmes vers típusainak kialakítására – egyéni munka. Játékosság és komolyság-tragikusság a szerelmes versekben – esszé írása. PROJEKT A TÉMAKÖR CÍME A szerelem költészete AJÁNLOTT IDŐKERET: 1 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kreativitás Adatgyűjtés megadott szempontok alapján A művek elemzése Vita Együttműködés Önállóság, önbemutatás 2008/177. szám ISMERETEK, TARTALMAK, FELADATOK Szerelmes antológia készítése AJÁNLOTT TEVÉKENYSÉGEK A versválogatás szempontjának kijelölése. Konzultáció a vázlat alapján. Bevezető esszé megírása e szempontról, érvényesüléséről, megvalósítási lehetőségeiről. Versválogatás, könyvtárhasználat. Gyűjtést segítő konzultáció: könyvtárhasználat. A versek sorrendjének kialakítása. Ennek elemző bemutatása a bevezető esszében. Konzultáció a kész szövegről: nyelvezet, szerkezet megviatása Tipográfiai szerkesztés: a forma egységesítése, illusztrációk válogatása, készítése. Befejező utószó készítése a szerzők versekre vonatkozó életrajzi mozzanatainak összegyűjtése alapján. A kész mű bemutatása, kiállítása. 5. A TÉMAKÖR CÍME Olvasmányok az elbeszélő irodalom köréből 4.: a világ gyerekszemmel AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) olvasmányélmény felidézése, a szövegben megformált magatartás és értékrend, értékelése, vita, a történet egyes elemeinek elmesélése különböző szereplők szemszögéből, a leírás eszközeinek gyakorlása, saját hasonló élmények megfogalmazása szóban és írásban ISMERETEK, TARTALMAK, FELADATOK – Művek: Kosztolányi: A kulcs, Szabó Magda: Abigél – Fogalmak: szerepek és normák, a felnőtté válás traumája, a felnőtt világ törvényei, döntéshelyzetek és reakciók, elbeszélői nézőpont, korfestés, leírás, AJÁNLOTT TEVÉKENYSÉGEK Az epika műnemének általános jellemzése (tartalmi, formai jegyek, műfajok, elbeszélői nézőpontok, hangnemek, közlésformák) – csoportmunka. Az elbeszélői közlésformák (egyenes beszéd, függő beszéd, szabad függő beszéd, azaz átélt beszéd) meghatározása, bemutatása (előnyök, hátrányok), példák kiemelése (3-3 db.) – csoportmunka. A kulcs történetének feldolgozása: Pisti vagy egy kolléga nézőpontjából megírni a történetet – egyéni munka. Beszélgetés a felnőtté válás csalódásairól. A szimbolikus értelmezés lehetősége (beavatás, labirintus, fény – sötét, folyosó, kulcs) önálló értelmezés – csoportmunka. A Szimbólumlexikon és a Jelképtár használata – önálló könyvtárhasználat. A külső és a belső eseménysor elválasztása: a lezajlott lelki változás magyarázata az alaphelyzet és a végkifejlet főhősre vonatkozó megállapításainak részletes értelmezésével – csoportmunka. A jelzők, ismétlődő elemek, hasonlatok kigyűjtése, helyszínhez, szereplőhöz csoportosítása, az ellentétek magyarázata – csoportmunka. Az Abigél világa: kiállítás készítése a Matuláról: a műből megismert tárgyi világ, környezet, ruházkodás bemutatása – tárgygyűjtés, installáció készítése, tárlatvezetés – csoportmunka. Tanárparódia írása a műben megismert fogalmazások alapján – egyéni feladat. Lehetséges iskolai világok összehasonlítása: könyvélmények, filmek, saját és szülői tapasztalatok alapján. A film és a regény összehasonlítása – csoportmunka. 2008/177. szám A konfliktushelyzetek kiemelése a műből: lehetséges megoldások megvitatása. Jellemrajzok a szereplőkről: a külső és belső leírás gyakorlása – egyéni feladat. Vita a felnőttek hibáiról. A TOVÁBBHALADÁS FELTÉTELEI – Hasonló témák, motívumok felismerése. – A szó szerinti és a metaforikus jelentés felismerése és megkülönböztetése. – A megismert szóképek, stílusalakzatok felismerése és megnevezése. – A memoriterek értő elmondása. – Az adott művekkel való szövegszerű megismerkedés. – A tanulók ismerjék a dráma műfaji jellegzetességeit. – A tanulók ismerjék és tudják megnevezni a dráma jellegzetes szövegtípusait. – Meg tudják fogalmazni a művek lehetséges üzeneteit. – Meg tudják fogalmazni a művek lényeges cselekményelemeit különböző szereplők nézőpontjából. – Fel tudjanak idézni 15-20 sornyi szöveget valamelyik műből. – A megjelölt művek értő befogadása. – A tanulók legyenek képesek a művekben megjelenített élethelyzetek, emberi kapcsolatok felismerésére, megfogalmazására. – Az olvasott művek alapján ismerjék fel és nevezzék meg az abban megjelenő irodalmi témákat, motívumokat. – Ismerjék fel a közlésmód sajátosságait az adott művekben. – Tudják használni a fogalmakat az adott mű leírásában, értelmezésében. – Ismerjék a novella műfaji jellegzetességeit. – Tudjanak véleményt formálni a megismert művekről írásban és szóban. – A tanulók ismerjék fel a téma hagyományaiban, illetve változataiban való továbbélését. – Ismerjék a feldolgozott művek műfaji jellegzetességeit. – Tudják felismerni és megnevezni a művekben domináns szóképeket. – Ismerjék fel és tudják reprodukálni a művek ritmusteremtő elveit és elemeit. – Tudják használni azokat a szöveg-feldolgozási eljárásokat, melynek segítségével a művek megközelíthetőek. – Legalább egy művet tudjanak értően, szöveghűen tolmácsolni. – A művek figyelmes, alapos elolvasása. – A tanulók legyenek képesek véleményt nyilvánítani a művekben megjelenített erkölcsi kérdésekről, magatartásformákról. – Tudják alkalmazni azokat a szövegelemző eljárásokat, amelyek a megértést segítik. – Ismerjék a regény néhány műfaji jellegzetességét. – Képesek legyenek a szövegformálás kreatív eszközeinek használatára.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes